《至日同温茂长侄汝侯雨中入高峡》
清代·陈恭尹

寒雨从朝歇也无，酒杯相命且狂呼。长风直破西江浪，短日多行百里途。

峡势益奇霜既落，山容如赭草全枯。年年此地犹为客，愧见峰头石望夫。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。